कुन्दमाला
कुन्दमाला एक संस्कृत नाटक है। दिङ्नाग इस नाटक के रचयिता माने जाते हैं। यह राम के उत्तर जीवन पर आधारित है जहां वे लोक अपवाद के कारण सीता का त्याग कर देते हैं। कुन्दमाला में प्राप्त आन्तरिक प्रमाणों से यह प्रतीत होता है कि कुन्दमाला के रचयिता कवि (दिङ्नाग) दक्षिण भारत अथवा श्रीलंका के निवासी थे। बर्नेल को कुन्दमाला की पाण्डुलिपि, तंजौर महल के ग्रंथालय के कूड़े के ढेर से प्राप्त हुई थी।